Държавен вестник, бр. 67, 2017 г., стр. 179

БРОЙ  67	
Д Ъ Р Ж А В Е Н  В Е С Т Н И К 	
СТР.  179  
Г л а в а  ч е т в ъ р т а
ПРОВЕРКА И КОНТРОЛ. ИЗПЛАЩАНЕ НА 
ФИНАНСОВАТА ПОМОЩ
Чл. 27. (1) Ползвателят на помощта е длъжен 
да предоставя на ДФЗ – РА, всяка поискана 
информация, свързана с осъществяването на 
подпомаганата дейност.
(2) Контрол за изпълнение изискванията на 
тази наредба, както и на документите, свър-
зани с подпомаганата дейност, може да бъде 
извършван от представители на ДФЗ – РА, 
Министерството на земеделието, храните и 
горите, Българската агенция по безопасност 
на храните, Изпълнителната агенция „Серти-
фикационен одит на средствата от европей-
ските земеделски фондове“, Сметната палата 
в Република България, Европейската комисия, 
Европейската сметна палата и Европейската 
служба за борба с измамите.
(3) Когато Министерството на земеделието, 
храните и горите или Европейската коми-
сия извършва оценяване или наблюдение на 
ПРСР 2014 – 2020 г., ползвателят на помощта 
предоставя на оправомощените от тях лица 
всички документи и информация, които ще 
подпомогнат оценяването или наблюдението.
(4) При извършване на контрол за изпъл-
нение изискванията на тази наредба, както 
и на документите, свързани с подпомаганата 
дейност, ДФЗ – РА, може да използва всяка 
информация за животновъдния обект, налич-
на в Българската агенция по безопасност на 
храните, включително констативен протокол 
по проверка за регистрация на животновъден 
обект.
Чл. 28. (1) Изплащането на финансовата 
помощ може да се намали или откаже, когато 
се установи, че земеделският стопанин:
1. е заявил по-голям или по-малък брой 
животни, респективно по-голям или по-малък 
размер площи в сравнение с действително 
отглежданите животни или ползвани площи, 
и когато това противоречи на разпоредбите 
на чл. 4;
2. не е спазил срока за подаване на заяв-
лението за подпомагане/плащане съгласно 
чл. 18, ал. 1; 
3. не спазва изискванията по отделните 
подмерки и дейности за хуманно отношение 
към животните;
4. не спазва нормативните изисквания за 
хуманно отношение към животните.
(2) При установяване на разлика между 
одобрените за подпомагане животни по вид и 
категория и броя, вида и категорията на декла-
рираните животни в заявление за подпомагане/
плащане размерът на помощта се намалява и се 
прилагат санкции съгласно чл. 31 и 32 от Деле-
гиран регламент (ЕС) № 640/2014 на Комисията 
от 11 март 2014 г. за допълнение на Регламент 
(ЕС) № 1306/2013 на Европейския парламент 
и на Съвета по отношение на интегрираната 
система за администриране и контрол и усло-
вията за отказ или оттегляне на плащанията 
и административните санкции, приложими 
към директните плащания, подпомагането на 
развитието на селските райони и кръстосаното 
съответствие (ОВ, L 181 от 20.06.2014 г.).
Чл. 29. Финансовата помощ се отказва, 
когато:
1. кандидатът не отговаря на условията за 
предоставяне на финансова помощ на чл. 10 и 11;
2. кандидатът или негов представител въз-
препятства извършването на проверка на място;
3. при проверка на място се установи, че 
заявеният вид животни не съответства на 
действително отглеждания вид животни.
Чл. 30. (1) Разплащателната агенция пре-
кратява ангажимента за подпомагане за земе-
делски стопанин, когато по време на поетия 
петгодишен ангажимент не е спазил срока за 
подаване на заявлението за плащане. 
(2) Земеделският стопанин се задължава 
да възстанови получените до момента плаща-
ния по мярката или част от тях в зависимост 
от годината, в която е прекратил участието си 
в подмерките, както следва:
1. до края на третата година – 100 %;
2. до края на четвъртата година – 40 %;
3. до края на петата година – 20 %.
(3) Средствата по ал. 2 се възстановяват 
заедно с натрупаните върху тях законни лихви 
от датата на уведомяването на земеделския 
стопанин за възникване на задължението му да 
възстанови сумата до датата на действителното 
възстановяване или приспадане на сумата.
Чл. 31. (1) Разпоредбите на чл. 30 не се 
прилагат, ангажиментът се прекратява и не се 
изисква частично или пълно възстановяване на 
получената от земеделския стопанин помощ в 
случаите на непреодолима сила или извънредни 
обстоятелства.
(2) Случаите на непреодолима сила или 
извънредни обстоятелства заедно със съот-
ветните доказателства (документи, издадени 
от компетентен административен орган) се 
съобщават в писмена форма на ДФЗ – РА, 
от земеделския стопанин или от друго упъл-
номощено от него или наследило го лице в 
рамките на 10 работни дни от датата, на която 
земеделският стопанин или упълномощеното 
от него или наследилото го лице е в състояние 
да направи това.
Чл. 32. Когато бъдат установени несъот-
ветствия във връзка със Системата за иден-
тификация и регистрация на животните, се 
прилагат разпоредбите на чл. 30, параграфи 4 
и 5 от Делегиран регламент (ЕС) № 640/2014.
Г л а в а  п е т а
ОСИГУРЯВАНЕ НА ПУБЛИЧНОСТ
Чл. 33. (1) С цел осигуряване на публич-
ност и прозрачност до 30 април всяка година 
ДФЗ – РА, публикува на електронната си 
страница следната информация за предходната 
финансова година за ползвателите на помощта, 
на които е извършено плащане по мярката: